iraklixyz/georgian-wikipedia-cleaned huggingface dataset:
საკვებით თამაში

საკვებით თამაში  — სექსუალური ფეტიშიზმის ფორმა, რომლის დროსაც პარტნიორები ისეთ ეროტიკულ ვითარებაში აღიგზნებიან, სადაც მთავარი ელემენტი საკვებია. ზოგიერთი საკვები და მცენარე თავისთავად მოიაზრება, როგორც სექსუალურად აღმგზნები საშუალება. საკვებით თამაში ფეტიშიზმის სხვა სახეობებსაც მოიცავს, მათ შორის, სველ და ბინძურ ფეტიშიზმს, ფიდერიზმს, ნიოტაიმორის და ვაკამეზაკეს. ვოროფილიისგან განსხვავებით, სადაც სექსუალური აღგზნების მთავარი ელემენტი ჭამის აქტია, სადაც საკვებით თამაშში უპირატესობა თვითონ საკვებს ენიჭება.

ქვე-ტიპები
სიტოფილია — სხვა ადამიანის სხეულიდან კვებისადმი მიდრეკილება. საკვების შემცველობიდან გამომდინარე, ამგვარი ფეტიშიზმი შეიძლება სველ და ბინძურ ფეტიშიზმსაც მოვაკუთვნოთ.
ნიოტაიმორი — სექსუალური ქმედება, რომელიც, ძირითადად, იაპონიაშია გავრცელებული და ქალის სხეულიდან სუშის მირთმევას გულისხმობს.
ხილის და ბოსტნეულის ფეტიშიზმი — სექსუალური ქმედება, რომელიც სექსუალური სიამოვნების მისაღებად, ხილის ან ბოსტეულის გამოყენებას გულისხმობს.
ხორცის ფეტიშიზმი — სექსუალური ქმედება, რომელიც ხორცის სხვადასხვა სახეობის, როგორც სექსუალური აღგზნების ობიექტის გამოყენებას გულისხმობს.
„ცომობანა“ — სექსუალური ქმედება, სადაც სექსუალური სიამოვნება მიიღწევა პურის ან ცომის გამოყენების შედეგად.
ვაკამეზაკე — სექსუალური ქმედება, რომელიც ქალის სხეულიდან ალკოჰოლის სმას გულისხმობს. ამ დროს ქალი ფეხებს ერთმანეთთან ატყუპებს ისე, რომ ბარძაყებსა და ბოქვენს შორის ერთგვარი ჭიქისმაგვარი სამკუთხედი წარმოიქმნება. შემდეგ ქალი საკეს მკერდზე იღვრის, რომელიც ამ „ჭიქაში“ ჩაედინება. პარტნიორი კი ამ სამკუთხედიდან სვამს სასმელს. ამგვარი ფეტიშიზმის სახელი მომდინარეობს იაპონური სიტყვისგან „ვაკამე“, რაც ზღვის მცენარეს ნიშნავს, ვინაიდან საკეში მოლივლივე ბოქვენის თმა ქალის სხეულზე ძალიან ჰგავს ნაზ წყალმშენარეს ზღვის ფსკერზე.
მაკემაკე

მაკემაკე (, სიმბოლო: ) — სიდიდით მესამე ჯუჯა პლანეტა მზის სისტემაში, კოიპერის სარტყლის ორ უდიდეს ობიექტთაგანი. მისი დიამეტრი დაახ. პლუტონის დიამეტრის ორი-მესამედია. მაკემაკეს თანამგზავრები არ ჰყავს, განსხვავებით კოიპერის სარტყლის სხვა უდიდეს ობიექტთაგან. მისი ექსტრემალურად დაბალი ტემპერატურა −243 ° (დაახლ. 30 °) მიუთითებს იმაზე, რომ მისი ზედაპირი დაფარულია მეთანისა და ეთანის ყინულით. ეს ობიექტი აღმოაჩინეს 2005 წლის 29 ივლისს ჰაუმეასთან და ერისთან ერთად.

პერიფელიუმში მზიდან დაშორების მანძილია 7 939 700 000 კმ (53.074 ა.ე.), აფელიუმში 5 760 800 000 კმ (38.509 ა.ე.). მზიდან დაშორების საშუალო მანძილია 6 850 300 000 კმ (45.791 ა.ე.). თავისი ღერძის გარშემო ბრუნვის პერიოდია: 7 სთ 46 წთ 30 წმ. მისი ორბიტალური სიჩქარეა 4419 მ/წმ. ორბიტის ექსცენტრისიტეტი არის 0.159.
ბრეტონ-ვუდსის სისტემა

ბრეტონ-ვუდსის სისტემა (ინგლ. ) — ფულადი ურთიერთობებისა და სავაჭრო ანგარიშგებების საერთაშორისო სისტემა, რომელიც ბრეტონ-ვუდსის კონფერენციაზე მიიღეს 1944 წლის 1-22 ივლისს. სახელწოდება მომდინარეობს აშშ-ის შტატ ნიუ-ჰემპშირის კურორტ ბრეტონ-ვუდსიდან . ამ სისტემამ საფუძველი ჩაუყარა ისეთ ორგანიზაციებს, როგორიცაა რეკონსტრუქციისა და განვითარების საერთაშორისო ბანკი და საერთაშორისო სავალუტო ფონდი . დოლარი გახდა საერთაშორისო ფულის ერთ-ერთი სახეობა, ოქროსთან ერთად. ეს იყო გარდამავალი ეტაპი ოქროს სტანდარტიდან თავისუფალ კონვეტრაციამდე მოთხოვნისა და მიწოდების საფუძველზე.

სისტემის მთავარი შემოქმედი და იდეოლოგი იყო ჯონ მეინარდ კენსი. სისტემის ფარგლებში აშკარად გამოკვეთილი იყო აშშ-ის, როგორც მსოფლიო ეკონომიკის ლიდერის როლი, რადგან მთელი ვალუტების დოლარზე მიბმა მას მრავალ უპირატესობებს აძლევდა.

სისტემამ იარსება საუკუნის 70-იან წლებამდე, სანამ თვითონ აშშ არ გამოვიდა სისტემის წინააღმდეგ და უკვე იამაიკის კონფერენციიდან ქვეყნები შეთანხმდნენ საკუთარი ვალუტების მეტნაკლებად ცურვაზე ერთმანეთის მიმართ.
ავტოგინეფილია

ავტოგინეფილია ( — მე, ჩემი; — ქალი და — სიყვარული; „გიყვარდეს საკუთარი თავი, როგორც ქალი“) — პარაფილია, რომელშიც კაცი სექსუალურად აღიგზნება საკუთარი თავის ქალად წარმოდგენით. ტერმინი ჩამოაყალიბა რეი ბლანჩარდმა 1989 წელს. თეორია შეიქმნა კაცებში არსებული ტრანსვესტიზმისა და გენდერული დისტროფიის წასაქეზებლად. ავტოგინეფილია აღწერს როგორც სექსუალური აღგზნების, ასევე რომანტიკული სიყვარულის მაგალითებს.

სექსუალური ფანტაზიები
ბლანჩარდს მოყავს სხვადასხვა შემთხვევები, ხალხის სექსუალური ფანტაზიების ილუსტრირებისთვის, რომლებიც ამტკიცებენ ავტოგინეფილიის არსებობას:

ფილიპი 38 წლის კაცი იყო როდესაც მივიდა ავტორის კლინიკაში შესაფასებლად... ფილიპმა მასტურბაცია დაიწყო პუბერტულ ასაკში, სადღაც 12—13 წლისას. პირველი სექსუალური ფანტაზია, რომელიც მან გაიხსენა, იყო ის, რომ მას ჰქონდა ქალის ტანი. მასტურბაციის დროს წარმოიდგენდა, რომ ის იყო საწოლში მწოლიარე შიშველი ქალი. მისი ფსიქიკური წარმოდგენა ფოკუსირდებოდა მის მკერდზე, ვაგინაზე, საკუთარი კანის სირბილეზე, და ა.შ. — ყველაფერი რაც ახასიათებს ქალის ტანს. ეს იყო ფილიპის რჩეული სექსუალური ფანტაზია მისი ცხოვრების განმავლობაში.
ტროილიზმი

ტროილიზმი — ეროტიკული ინტერესი, რომელიც საკუთარი პარტნიორის სხვასთან სქესობრივი აქტის, ხშირად ფარულად, თვალთვალს გულისხმობს. მისი ყველაზე გავრცელებული სახეა, როდესაც მამაკაცი თავისი მეუღლის სხვა მამაკაცთან სქესობრივ აქტს ადევნებს თვალს. ეს სვინგური ცხოვრების წესის ნაწილია და მონაწილეების მიხედვით განისაზღვრება.
ბუკაკე

ბუკაკე (; წარმოიქმნა სიტყვიდან „ბუკკაკერუ“ — წყლის შესხმა) — ჯგუფური სექსის ფორმა, როდესაც კაცების ჯგუფი მასტურბირებს და ეაკულირებს ერთ სხვა პიროვნებაზე, ხშირ შემთხვევაში — სახეზე და პირზე. ითვლება, რომ ბუკაკე იაპონიაში პორნოგრაფიაზე ცენზურული აკძალვის შედეგად წარმოიშვა: რეჟისორებმა, რომელთაც აღარ შეეძლოთ სასქესო ორგანოების გამოჩენა ეკრანზე, იძულებულნი გახდნენ მიემართათ სექსუალური აქტის ფირზე აღბეჭდვის ახალი, ეროტიკულად მიმზიდველი და ამავე დროს, იაპონიის კანონის დამცველი ტექნიკისთვის.
სექსუალური ფეტიშიზმი

სექსუალური ფეტიშიზმი, ან ეროტიკული ფეტიშიზმი — სექსუალური ქცევის ერთ-ერთი სახეობა, რომელიც გულისხმობს ისეთი საგნებისგან თუ მასალებისგან სექსუალურ აღგზნებას, რომლებიც, ტრადიციულად, არ ითვლება სექსუალურად. ტერმინი პირველად შემოიღო ფსიქოლოგმა ალფრედ ბინემ, რომელიც უკეთ ცნობილია ინტელექტის კოეფიციენტის ტესტის საწყისი ვარიანტის გამოგონებისთვის. დაავადებების საერთაშორისო ცნობარებში, ფეტიშიზმი პარაფილიების კატეგორიას განეკუთვნება, თუმცა ფეტიშისტი ადამიანები მკურნალობას იშვიათად მიმართავენ.
დიდი სამამულო ომი (ტერმინი)

დიდი სამამულო ომი — ტერმინი, რომელიც რუსეთსა და ყოფილი საბჭოთა კავშირის ზოგიერთ ქვეყანაში ნაცისტურ გერმანიასა და მისი მოკავშირეების საბჭოთა კავშირთან 1941—1945 წლების ომის აღნიშვნისთვის გამოიყენება. ყოფილი საბჭოთა კავშირის გარდა, ეს ტერმინი თითქმის არცერთ სხვა ქვეყანაში არ გამოიყენება. სამეცნიერო და აკადემიურ ლიტერატურაში ტერმინ „სამამულო ომის“ მეშვეობით აღმნიშვნელ მოვლენებთან ყველაზე დაახლოებულია ტერმინი „აღმოსავლეთის ფრონტი“.

ტერმინის წარმოშობა და გამოყენება დაკავშირებულია საბჭოთა პროპაგანდის მიერ ომის პირველ წლებში სსრკ-სა და ნაცისტურ გერმანიას შორის არსებული სამოკავშირეო ურთიერთობისა, და ამ ურთიერთობების ფარგლებში, საბჭოთა ქმედებების დამალვის მცდელობასთან. საბჭოთა ისტორიოგრაფიაში ტერმინი „სამამულო ომი“ არ მოიცავდა არც მოლოტოვ-რიბენტროპის პაქტის სახელით ცნობილ თავდაუსხმელობის ხელშეკრულებას სსრკ-სა და ნაცისტურ გერმანიას შორის, არც პოლონეთის საბჭოთა ოკუპაციას, არც ბალტიის ქვეყნების საბჭოთა ოკუპაციაა, არც ბესარაბიისა და ჩრდილოეთ ბუკოვინას ოკუპაციას საბჭოთა კავშირის მიერ და არც „ზამთრის ომს“ სსრკ-სა და ფინეთს შორის. საკუთარ სტატიაში „დიდი სამამულო ომის მითები“ ის აღნიშნავს, რომ მეორე მსოფლიო ომის დასრულების შემდეგ საბჭოთა კავშირმა შექმნა ნამდვილი რელიგია თავისი კრედოთი, ლიტურგიით, წმინდა ადგილებითა და წმინდანების პანთეონით. ამ რელიგიის კრედოს მიხედვით, ომი დაიწყო 1941 წლის 22 ივნისს. იგი ასევე აღნიშნავს, რომ „1945 წლიდან მოყოლებული საბჭოთა ცენზურა (დღეს კი მისი მემკვიდრე რუსეთის ცენზურა) ფხიზლად ადევნებდა (და ადევნებს) თვალყურს, რომ არავის და არაფერს შეებღალა რწმენის კრედო, არავის გადაეხვია მისგან, ეჭვი არავის გასჩენოდა. ყოველთვის, როცა კომუნისტური ან რუსეთის რეჟიმი სუსტია, იგი საშველად მიმართავს დიდი სამამულო ომის სიმბოლოებს, რათა ამით გაამართლოს თავისი უძლურება ან, პირიქით, ძალის გამოყენება. თუ საბჭოთა ეპოქაში, როდესაც კომუნისტური პარტია უუნარო აღმოჩნდა, შეესრულებინა „დიადი ოქტომბრის“ დაპირებები და კომუნიზმის უმთავრეს მონაპოვრად მეორე მსოფლიო ომში გამარჯვება გამოაცხადა, დღეს ეს მითი პუტინის სამხედრო ექსპანსიას ემსახურება.“

საბრძოლო მოქმედებები
უროლაგნია

უროლაგნია ( — შარდი; — ჟინი; აგრეთვე უროფილია, ან უნდინიზმი) — სექსუალური ფეტიშიზმი, სადაც წყვილი განიცდის სექსუალურ კმაყოფილებას შარდისგან ან მოშარდვისგან. უროლანგია ზოგჯერ ასოცირდება, ან ეშლებათ, ომორაშიში.

უროლანგი ფეტიშისტები ერთმანეთის შარდვით იღებენ სექსუალურ კმაყოფილებას, ხშირად ისინი შარდავენ საზოგადოების თვალწინ, და ზოგმა შეიძლება ასევე შარდი დალიოს. შარდის მოხმარებას უროგრაფია ეწოდება. ზოგს ასევე უყვარს ამ საქმის თვალთვალი. ამ ქმედებებს აღწერენ შემდეგი ევფემიზმებით: „ოქროს წვიმა“ ან „წყლის სპორტი“ (არ აგერიოთ წყლის სპორტის სახეობაში).

საგულისხმოა, რომ შარდის დიდი მოცულობით სმა, რომელიც ალტერნატიული მედიცინის სახეობაა, უროლანგიასთან საერთო არ აქვს.
კასაბლანკა

კასაბლანკა ( — „სახლი“,  — „თეთრი“, „თეთრი სახლი“; მოროკ. არაბ.  — ელ-დარ-ელ-ბაიდა) — მაროკოს უდიდესი ქალაქი და ნავსადგური ატლანტის ოკეანის სანაპიროზე, საქალაქო პრეფექტურა. ის ასევე ერთ-ერთი უმნიშვნელოვანესი ქალაქია აფრიკაში როგორც ეკონომიკურად ასევე დემოგრაფიულად.

კასაბლანკა არის მაროკოს მთავარი პორტი და ინდუსტრიული ცენტრი. ის ასევე მაღრიბის უდიდესი ქალაქია. კასაბლანკას პორტი მსოფლიოს ერთ-ერთი უმსხვილესი და ჩრდილოეთ აფრიკის უდიდესი პორტია. კასაბლანკაშია ბაზირებული მაროკოს სამეფო საზღვაო ძალები.
ლინცი

ლინცი — ქალაქი ავსტრიაში. ფედერაციული მხარის, ზემო ავსტრიის დედაქალაქი. მოსახლეობა — 189.528. არის ზემო ავსტრიის უდიდესი ქალაქი და ავსტრიის სიდიდით მესამე ქალაქი ვენისა და გრაცის შემდეგ. ქალაქის სახელის მიხედვით დაერქვა ასტეროიდს (1469) ლინცია-ს სახელი. ქალაქში მდებარეობს ოთხი უნივერსიტეტი, 5 თეატრი, მუზეუმი და — საუკუნეების არქიტექტურული ძეგლები.

გეოგრაფია
ლინცი მდებარეობს ალპებში, ზღვის დონიდან 266 მეტრზე. გაშენებულია მდინარე დუნაის ორივე ნაპირზე.

დაძმობილებული ქალაქები
სუმგაითი, აზერბაიჯანი
ბერლინი, გერმანია
ჰალე, გერმანია
რაინის ლინცი, გერმანია
მოდენა, იტალია
ჩენდუ, ჩინეთი
სან კარლოსი, ნიკარაგუა
ნიჟნი ნოვგოროდი, რუსეთი
კანზას სიტი, აშშ
ესქიშეჰირი, თურქეთი
გაბესი, ტუნისი
ზაპორიჟია, უკრაინა
ტამპერე, ფინეთი
კლიში, საფრანგეთი
ჩესკე-ბუდეოვიცე, ჩეხეთი
ლინჩოპინგი, შვედეთი
ნორჩოპინგი, შვედეთი
კვანიანი, სამხრეთი კორეა
კურაშიკი, იაპონია
ზემო ავსტრია

ზემო ავსტრია  — ავსტრიის ფედერალური მხარე. დედაქალაქი და უდიდესი ქალაქი — ლინცი. მოსახლეობა — 1,377 მილიონი ადამიანი (2001).

ზემო ავსტრია მდებარეობს ქვეყნის ჩრდილოეთ ნაწილში, მდინარე დუნაი მას ორ ნაწილად ჰყოფს. ფედერალურ მხარეს ესაზღვრება ჩეხეთი და გერმანია. ასევე ავსტრიის ფედერალური მხარე: ქვემო ავსტრია, ზალცბურგი და შტირია.

ჩრდილოეთიდან სამხრეთისაკენ გადაჭიმულია 145 კილომეტრზე, ხოლო აღმოსავლეთიდან დასავლეთისაკენ – 165 კმ-ზე. მისი ფართობია 11 982 კმ². მხარეს უკავია ავსტრიის ფართობის ტერიტორიის 14,3 %.
ომორაში

ომორაში ( — თვით დასველება, გაჟონვა; ასევე ომორასი) — იაპონიაში გავრცელებული ფეტიშური სუბკულტურა, სადაც ადამიანი განიცდის აღგზნებას სავსე შარდის ბუშტის დროს, ან სექსუალურ მიზიდულობას ადამიანის მიმართ, რომელსაც შარდის ბუშტი სავსე აქვს. ეს ფეტიშისტები ორგაზმს აღწევენ, როდესაც ვეღარ აკონტროლებენ შარდის ბუშტს და განიცდიან ძლიერ შეუკავებლობას. როგორც წესი, იაპონიის გარეთ, ომორაშის უროლაგნიისგან არ გამოყოფენ.
ფედერალური დედაქალაქი

ფედერალური დედაქალაქი ეწოდება ფედერალური სახელმწიფოს დედაქალაქს.

გერმანია
1990 წლის წემდეგ გერმანიის ფედერაციული რესპუბლიკის დედაქალაქი ბონიდან ბერლინში გადაიტანეს. მას შემდეგ ბონს ფედერალური ქალაქის სტატუსი აქვს.

ბერლინში მდებარეობს გერმანიის ფედერაციული რესპუბლიკის ბუნდესპრეზიდენტის რეზიდენცია, აქვეა განთავსებული ბუნდესტაგი და ფედერალური მთავრობა.

ფედერალური რეფორმის კვალდაკვალ 2006 წელს საკითხი გერმანიის ფედერაციული რესპუბლიკის დედაქალაქის შესახებ პირველად მოწესრიგდა კონსტიტუციურად და ამით დამაგრდა ბერლინის სტატუსი ძირითად კანონში – (ძირითადი კანონი – 22 მუხლი, ).

გარდა ფედერალური დედაქალაქისა, გერმანიაში არსებობს აგრეთვე სამხარეო დედაქალაქები, მაგალითად რაინლანდ-პფალცის დედაქალაქი მაინცი, ხოლო ბავარიისა კი მიუნხენი.

ავსტრია
ავსტრიის დედაქალაქი ყოველთვის ვენა იყო. იგი ქვეყნის აღმოსავლეთ ნაწილში მდებარეობს და სახელმწიფოს მთავარი მეტროპოლია.

შვეიცარია
ბერნი არის შვეიცარიის ფედერალური ქალაქი 1848 წლიდან. იგი შვეიცარიის პარლამენტის გადაწყვეტილებით იქნა არჩეული ქვეყნისა და სახელმწიფოს დედაქალაქად მისი კონკურენტი ქალაქების ლოზანისა და ციურიხის საპირისპიროდ.
მრავალწლოვანი მცენარეები

მრავალწლოვანი მცენარეები — ბალახოვანი მცენარეები ან ბუჩქბალახები, რომლებიც ცოცხლობენ 2 წელზე მეტს, ზოგიერთი რამდენიმე წელს, ზოგი 20-30 და 100 წელსაც კი. მრავალწლოვანი მცენარეებთა უმეტესობა ყვავილობს და ნაყოფმსხმოიარობს ყოველ წელს (პოლიკარპული მცენარეები), ნაწილი ფოთლებს მთელი წლის მანძილზე ინარჩუნებს (მარადმწვანე მცენარეები), უმეტესობას მიწისზედა ორგანოები კი არახელსაყრელ პირობებში კვდება და სიცოცხლისუნარიანობას მხოლოდ მიწისქვეშა ნაწილები (ფესურა, გორგლი, ბოლქვი, ფესვი) ინარჩუნებს. მიწისზედა ორგანოები შესაძლოა ნაწილობრივ გადარჩეს განახლების კვირტებით (როზეტი, მხოხავი ყლორტი და სხვა). ზოგ შემთხვევაში მცენარეთა დაყოფა ერთ-, ორ- და მარავალწლოვნებად პირობითია. მაგ., ტროპიკული მრავალწლოვანი მცენარეები აბუსალათინი ზომიერი ჰავის პირობებში ერთწლოვანია, დაბლობების ერთწლოვანი თივაქასრა კი მთამაღალის პირობებში — მრავალწლოვანი. იშვიათად მრავალწლოვანი მცენარეებს ხეებსა და ბუჩქებსაც აკუთვნებენ.
მრავალჯაგრიანი ჭიები

მრავალჯაგრიანი ჭიები, პოლიქეტები — რგოლოვანი ჭიების კლასი, მათი სიგრძე 2 მმ-იდან 3 მ აღწევს, მრავალსეგმენტიანი სხეულის თითოეულ სეგმენტში მეორდება შინაგანი ორგანოების კომპლექსი. აქვთ სპეციალური სამოძრაო ორგანოები — პარაპოდიები, რომელთაგანაც შემდგომში განვითარდა ფეხსახსრიანთა კიდურები. ზოგ მრავალჯაგრიანი ჭიებში ლაყუჩების ფუნქციას ასრულებს თავზე განლაგებული საცეცების გვირგვინი. აქვთ თვალები, ზოგჯერ საკმაოდ რთული, და წონასწორობის ორგანოები (სტატოცისტები).

მრავალჯაგრიანი ჭიები ცალსქესიანები არიან. განაყოფიერება გარეგანია. განვითარება მეტამორფოზით მიმდინარეობა. ბინადრობენ ზღვაში, მცირეოდენი — მტკნარ წყალში (მაგ., — ბაიკალში). კლასში 70-მდე ოჯახის 6 ათასზე მეტი სახეობაა. უმრავლესობა ფსკერზე ცხოვრობს. მრავალი მათგანი ქვიშის ნაწილაკების ან სხვა მასალისაგან იშენებს მილებს და ბოლომდე იქ რჩება. იკვებებიან დეტრიტით. ბევრი მტაცებელია, ხშირად კომენსალი, იშვიათად პარაზიტი. ზოგ სახეობას ახასიათებს ნათება. მრავალჯაგრიანი ჭიები მრავალი თევზის საკვებია (ნერეისისებრნი).

დიდი ზომის ზოგ მრავალჯაგრიანი ჭიებს იყენებენ თევზის მისატყუებლად, ზოგს ზიანი მოაქვს სახალხო მეურნეობისათვის.
ინგირი

ინგირი (ყოფ. ჯოღეჯიანი) — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ამავე სახელწოდების თემის ცენტრი. თემში შედის სოფელი ოირემე. მდებარეობს ოდიშ-გურიის დაბლობზე, ზუგდიდიდან 4 კილომეტრში, ზღვის დონიდან 65 მ. სოფელში არის რკინიგზის სადგური სენაკი-ზუგდიდის ხაზზე. სოფელში მოქმედებს კივის პლანტაცია.

დემოგრაფია
2014 წლის აღწერის მონაცემებით სოფელში ცხოვრობს 4049 ადამიანი.

ისტორია
1938 წლის 28 დეკემბერს სოფელ „ჯოღეჯიანს“ მიენიჭა სახელი ინგირი.
აბუჯა

აბუჯა — ნიგერიის დედაქალაქი 1991 წლის 12 დეკემბრიდან. მანამდე დედაქალაქი იყო ლაგოსი. აბუჯა მდებარეობს ყოფილი დედაქალაქიდან 800 კმ-ით ჩრდილოეთით. 2006 წლის მონაცემებით ქალაქის მოსახლეობის რაოდენობა შეადგენს 778 567 ადამიანს, აგლომერაციის მოსახლეობა — დაახლოებით 1,4 მილიონი ადამიანი (2005 წელი).

აბუჯა მდებარეობს ნიგერიის ცენტრალური ნაწილის ულამაზეს ხეობაში, ჯოსის პლატოზე. ეს რაიონი შედარებით სუსტადაა განვითარებული და ეთნიკურად ნეიტრალურია. ახალი დედაქალაქის ადგილის არჩევისას, ნიგერიის პრეზიდენტი მურტალა მუჰამედი ცდილობდა შექმნილიყო ქალაქი, სადაც არ იქნებოდა დომინანტი არც ერთი ეთნიკური, სოციალური ან რელიგიური ჯგუფი.

ისტორია
აბუჯა დაარსდა 1828 წელს აბუ ჯას მიერ, რომელიც იყო ზარიას სახელმწიფოს ჰაუსანის დინასტიის წარმომადგენელი. თავდაპირველად ეს იყო გამაგრებული ბანაკი, საბოლოოდ მიიღო ქალაქის სახე და უწოდეს დამაარსებლის სახელი. 1976 წელს მიღებული იქნა გადაწყვეტილება ამ ქალაქში ლაგოსიდან სახელმწიფოს დედაქალაქის გადმოტანის შესახებ. აბუჯის განვითარების მნიშვნელოვანი სტიმული გახდა ლაგოსის დემოგრაფიული აფეთქება, რომელმაც გამოიწვია მოსახლეობის გადაჭარბებული სიმჭიდროვე და საცხოვრებელი პირობების გაუარესება.

ახალი დედაქალაქი აშენდა იაპონელი არქიტექტორის კენძო ტანგეს პროექტის მიხედვით. მშენებლობა დაიწყო 1980 წელს. მოქმედი დედაქალაქი აბუჯა გახდა 1991 წლის დეკემბერში, მშენებლობის პირველი სამი ეტაპის დამთავრების შემდეგ, რომელიც მოიცავდა მთავარი სამთავრობო დაწესებულებების გადმოტანას. დამამთავრებელი მეცხრე ეტაპი უნდა დამთავრდეს 2020 წლისათვის. პირველი სამი ეტაპის რეალიზაციისთვის ნიგერიის ხელისუფლებამ გახარჯა დაახლოებით $4,8 მილიარდი, ამასთან მშენებლობას თან სდევდა კორუფცია.

კლიმატი
კიოპენის კლიმატის კლასიფიკაციის მიხედვით აბუჯა იმყოფება (სავანის კლიმატი) ზონაში. შეიმჩნევა სამი გამოკვეთილი კლიმატური სეზონი — თბილი და ნოტიო წვიმიანი სეზონი (აპრილიდან ოქტომბრის ჩათვლით), ძალიან ცხელი მშრალი სეზონი და მათი გამყოფი მოკლე პერიოდი — ჩრდილოაღმოსავლეთური პასატების ჰარმატანი, რომელსაც მოაქვს სიმშრალე და მტვრიანი ჰაერი.

ადმინისტრაციული დაყოფა
ქალაქი დაყოფილია 6 რაიონად. ცენტრალურ რაიონში მდებარეობს პრეზიდენტის რეზიდენცია.

ეკონომიკა
აბუჯა ავტომაგისტრალებით დაკავშირებულია ქვეყნის რაიონების უმრავლესობასთან. მოქმედებს საერთაშორისო აეროპორტი. მსხვილი სამრეწველო ობიექტები ქალაქში არ არის; არსებობს საკვები დაწესებულებები, ასევე სავაჭრო დაწესებულებები და მომსახურების სფეროები.

გეგმარება და მშენებლობა
აბუჯის ცენტრალურ ნაწილში მდებარეობს სამთავრობო შენობების კომპლექსი, ასევე საერთაშორისო კონფერენც-ცენტრი, ცენტრალური ბანკი, რადიოს სახლი, ჯანდაცვის ცენტრი, ქალაქის ყველაზე დიდი მეჩეთი. საცხოვრებელი კვარტლები უპირატესად აშენებულია ერთსართულიანი შენობებით; განაშენიანება სწრაფი ტემპებით ვითარდება ქალაქის ცენტრიდან პერიფერიებისკენ.

სოციალური სფერო
ქალაქში მოქმედებს უნივერსიტეტი (დაარსდა 1988 წელს), ნიგერიის საგზაო-სამშენებლო ინსტიტუტი, ფარმაცევტული კვლევების ეროვნული ინსტიტუტი.
მრამბა

მრამბა — მდინარე საქართველოში, აფხაზეთის ავტონომიური რესპუბლიკის აჟარის მუნიციპალიტეტში. კოდორის მარცხენა შენაკადი (ერთვის სოფელ მრამბასთან). სიგრძე 14 კმ, აუზის ფართობი 174 კმ². სათავე აქვს კოდორის ქედის ჩრდილოეთ კალთზე, ზღვის დონიდან 2610 მ-ზე. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულსა და ზაფხულზე, წყალმცირობა — ზამთარში, წყალმოვარდნები — შემოდგომაზე. საშუალო წლიური ხარჯი 15,3 მ³/წმ.

ეტიმოლოგია
სახელწოდება მრამბა აფხაზური წარმომავლობისაა და „მზის უნახავს“ ნიშნავს.
პუტრაჯაია

პუტრაჯაია ოფიციალურად პუტრაჯაიას ფედერალური ტერიტორია — მალაიზიის ადმინისტრაციული დედაქალაქი და ფედერალური ტერიტორია. მთავრობა კუალა-ლუმპურიდან პუტრაჯაიაში 1999 წელს გადავიდა. კუალა-ლუმპური რჩება ეროვნულ დედაქალაქად, სადაც არის მეფის რეზიდენცია და განთავსებულია პარლამენტი. პუტრაჯაიის იდეა ეკუთვნის ყოფილ პრემიერ-მინისტრ მაჰატჰირ მოჰამადს. ის 2001 წელს კუალა-ლუმპურისა და ლაბუანის შემდეგ მალაიზიის მესამე ფედერალური ტერიტორია გახდა.

სახელი მალაიზიის პირველი პრემიერ-მინისტრის ტუნკუ აბდულ რაჰმან პუტრა ალ-ჰაჯის პატივსაცემად ჰქვია. ტერიტორია წარმოადგენს ანკლავს შტატ სელანგორის სეპანგის ოლქში. პუტრაჯაია ასევე არის სპეციალური ეკონომიკური ზონის -ს ნაწილი. სანსკრიტზე პუტრა ნიშნავს უფლისწულს, ხოლო ჯაია გამარჯვებას. პუტრაჯაიას განვითარება 1990-იანების დასაწყისში დაიწყო და დღეისთვის ძირითადი ტერიტორიული მოწყობა დასრულებულია.

დამეგობრებული ქალაქები
საიბერჯაია, მალაიზია.
სეჯონი, სამხრეთი კორეა

გალერეა
მარილი (მრავალმნიშვნელოვანი)

მარილი არის საკვები მინერალი (იგივე ქვამარილი), გამოიყენება გემოს მისაცემლად და საკვების შესანახად, მაგრამ ასევე შეიძლება ნიშნავდეს:

მარილები — იონებისგან შემდგარი ნეოტრალური ნაერთები.
ნატრიუმქლორიდი ნატრიუმის ქლორიდი— სუფრის მარილის ძირითადი შემადგენელი.
ზღვის მარილი — არარაფინირებული მარილი, რომელიც შეიცავს სხვა მინერალებსაც.

:
:
მრგვალი ფშუკუნა

მრგვალი ფშუკუნა — საჭმელი სოკო გუდაფშუკოვანთა ჯფუგისა. აქვს ბურთისებრი ნაყოფსხეული, რომლის დიამეტრი 3-6 სმ აღწევს. ჯერ თეთრია, შემდეგ მოშავო. შიგთავსი თავდაპირველად თეთრია, შემდეგ ჟანგისფერი და ბოლოს მურა-მოწითალო. იზრდება ტყის პირებზე, მინდვრებსა და მდელოებზე ზაფხულში და შემოდგომით. საჭმელად მხოლოდ ნორჩი ვარგა.
ნიკოლოზ პიროგოვი

ნიკოლოზ ივანეს ძე პიროგოვი (; დ. 25 ნოემბერი [ძვ. სტ. 13 ნოემბერი] , 1810, მოსკოვი  — გ. 5 დეკემბერი [ძვ. სტ. 25 ნოემბერი] , 1881, სოფ. ვიშნია) — რუსი ქირურგი და ანატომი, რომლის გამოკვლევებმა საფუძველი დაუდო ანატომიაში ექსპერიმენტულ მიმართულებას, სამხედრო-საველე ქირურგიის ფუძემდებელი, რუსეთის მეცნიერებათა აკადემიის წევრ-კორესპონდენტი (1847).

ბიოგრაფია
1828 წელს დაამთავრა მოსკოვის უნივერსიტეტის სამედიცინო ფაკულტეტი. 1828-1832 წლებში დერპტის (ახლანდელი ტარტუ) უნივერსიტეტში ეუფლებოდა კლინიკურ ქირურგიასა და ანატომიას. 1832 წელს დაიცვა სადოქტორო დისერტაცია. 1833-1835 ქირურგიასა და ანატომიაში დასახელოვნებლად იმყოფებოდა გერმანიაში. 1836, დერპტში დაბრუნების შემდეგ, აირჩიეს პროფესორად, სადაც დაჰყო 1840—მდე. მონაწილეობდა სევასტოპოლის დაცვაში 1854-1855 წლებში, სადაც ხელმძღვანელობდა დაჭრილთა სამედიცინო დახმარებას.

პიროგოვმა ქირურგიის ისტორიაში პირველად გამოიყენა ნარკოზისათვის ეთერი, ჭრილობის დაჩირქების თავიდან ასაცილებლად — იოდი და სპირტი, შექმნა ოპერაციების ჩატარების მრავალი ახალი მეთოდი. ნ. ი. პიროგოვის ნაშრომმა „ტიპოგრაფიულმა ანატომიამ“ (1854) მას მსოფლიო სახელი მოუხვეჭა და დღემდე ექიმ-ქირურგების სამაგიდო წიგნია. პიროგოვის სახელი მიეკუთვნა არაერთ დაწესებულებას.
ივანე სეჩენოვი

ივანე მიხეილის ძე სეჩენოვი (; დ. 13 აგვისტო [ ძვ. სტ. 1 აგვისტო] , 1829 — გ. 15 ნოემბერი [ ძვ. სტ. 2 ნოემბერი], 1905) — რუსი ბუნებისმეტყველი, მოაზროვნე-მატერიალისტი, რუსული ფიზიოლოგიური სკოლის ფუძემდებელი, ფსიქოლოგიაში საბუნებისმეტყველო მეცნიერულ მიმართულებათა შემქმნელი. 1869 წელიდან პეტერბურგის მეცნიერებათა აკადემიის წევრ-კორესპონდენტი, 1904 წლიდან კი მისი საპატიო წევრი.

1863 წელს პირველად დაიბეჭდა მისი ნაშრომი „თავის ტვინის რეფლექსები“, 1866 წელს გამოქვეყნდა შრომა „ნერვული სისტემის ფიზიოლოგია“. 1901 წელს კი გამოვიდა მისი „ნარკვევები ადამიანის შრომით მოძრაობათა შესახებ“, რომელმაც საფუძველი ჩაუყარა შრომის ჰიგიენის შესწავლას.

ივანე პავლოვმა სეჩენოვს რუსული ფიზიოლოგიის მამა უწოდა.
პეტრე ანოხინი

პეტრე კუზმას ძე ანოხინი (; დ. 26 იანვარი, 1898, ცარიცინი, რუსეთი — გ. 5 მარტი, 1974, მოსკოვი, რუსეთი) — რუსი ფიზიოლოგი, სსრკ მეცნიერებათა აკადემიის აკადემიკოსი (1966). ივანე პავლოვის მოწაფე, ორგანიზმის ფუნქციური სისტემის თეორიის შემქმნელი. ფუნქციური სისტემის თეორიის მეშვეობით შეიმუშავა ტვინის მუშაობის უნივერსალური მოდელი, განავითარა ორგანიზმის ფუნქციის თვითრეგულაციის იდეა. მოსკოვის ფიზიოლოგიის სამეცნიერო-კვლევითი ინტიტუტს მიანიჭეს მისი სახელი. დაჯილდოებულია ი. პავლოვის ოქროს მედლით (1968).
ვასილი პარინი

ვასილ ვასილის ძე პარინი (; დ. 5 (18) მარტი, 1903, ყაზანი — გ. 15 ივნისი, 1971, მოსკოვი) — რუსი ფიზიოლოგი, აკადემიკოსი. მისი ძირითადი სამეცნიერო გამოკვლევები დაკავშირებულია სისხლის მიმოქცევის ფიზიოლოგიასთან. მკვლევარი, მეცნიერების ორგანიზატორი, კოსმოსური ბიოლოგიისა და მედიცის, სამედიცინო კიბერნეტიკის მამამთავარი.
დემი მური

დემი მური ( დ. 11 ნოემბერი, 1962) — ამერიკელი კინომსახიობი.

ბიოგრაფია
დემი მური (დაბადებისას დემეტრია ჯინი) შტატ ნიუ-მექსიკოს ქალაქ როსველში დაიბადა 1962 წლის 11 ნოემბერს. გაიზარდა გაჭირვებულ ოჯახში, დედა და მამინაცვალი ლოთები იყვნენ და საცხოვრებელ ადგილსაც ხშირად იცვლიდნენ. დემიმ 16 წლის ასაკში სკოლა მიატოვა და სამოდელო სააგენტოს მიაკითხა. პრესაში გავრცელებული ინფორმაციის თანახმად, დემის ახალგაზრდა მეზობელმა ნასტასია კინსკიმ კინოში გადაღება ურჩია.

კინო
ერთ-ერთი პირველი როლი სერიალ „საერთო პროფილის საავადმყოფოში“ შეასრულა (1982-83). ამ ხანებში კოკაინს მიეჩვია. ნარკოტიკული დამოკიდებულებისგან 1985 წელს, ფილმ „წმინდა ელმოს ცეცხლის“ გადაღებისას განიკურნა, რაც რეჟისორ ჯოელ შუმახერის დამსახურებაა.

1990-იანების დამდეგს დემი ჰოლივუდში ყველაზე მაღალანაზღაურებად მსახიობად მიიჩნევა. ის მონაწილეობას იღებს ფილმებში: „მოჩვენება“, „რამდენიმე კარგი ბიჭი“, „სტრიპტიზი“, რაც მას სუპერვარსკვლავის სტატუსს ანიჭებს.

2003 წელს დემი მურს ანტიპრიზი „ოქროს ჟოლო“ მისცეს როგორც ყველაზე ცუდ მსახიობს მეორე ხარისხოვანი როლისთვის, იგივე პრიზები შეხვდა მას 1996 და 1997 წლებში მთავარი როლებისთვისაც.

პირადი ცხოვრება
დემი 18 წლის ასაკში გაჰყვა ცოლად როკ-მუსიკოს ფრედი მურს. 1987 წელს ის მეორედ გათხოვდა მსახიობ ბრიუს უილისზე, 2005 წელს კი კომედიურ მსახიობ ეშტონ კაჩერზე.

ფილმოგრაფია
სთენოლაგნია

სთენოლაგნია ( — ძალა, ენერგია; — ჟინი) — სექსუალური ფეტიშიზმი, როდესაც ადამიანი აღიგზნება თავისი სიძლიერისა, თუ კუნთების დემონსტრირებისას. ტერმინი ჩამოაყალიბა გერმანელმა ფსიქოლოგმა მაგნუს ჰირშფელდმა 1800-იანების მიწურულს. ეს ფეტიშიზმი დამახასიათებელია როგორც კაცებისთვის, ასევე ქალებისთვის და არსებობს ბევრი საიტი მათ ინტერესს პასუხობს.

მსგავსი ფეტიშიზმია კრატოლანგია, რომელშიც სექსუალური აღგზნება ძალის დემონსტრირებით მიიღწევა.
სომნიოფილია

სომნიოფილია ( — ძილი; — სიყვარული) ან მძინარა მზეთუნახავის სინდრომი — პარაფილია, სადაც სექსუალური აღგზნება ან/და ორგაზმი მიიღწევა, როდესაც ადამიანი უეცრად შევარდება და ეროტიკული ალერსით გააღვიძებს მძინარე უცნობს, მაგრამ არა ძალის გამოყენებით. თვით თვალის ხამხამმა გაღვიძებისას შეიძლება გამოიწვიოს აღგზნება. სომნოფილია შეიძლება ასევე გულისხმობდეს სექსის ქონას მძინარე პარტნიორთან ან ხახუნს მძინარის სხეულზე ინტიმური ნაწილით, ან ხელებით.